Diari Oficial de la Generalitat Valenciana


Sumari del DOGV 9685, del 18-09-2023 (2023/9445)

RESOLUCIÓ de 12 de setembre de 2023, de la directora general de Personal, per la qual es corregeixen errors advertits en la Resolució de 28 d'agost de 2023, de la directora general de Personal, per la qual es convoca la provisió, per lliure designació, de la plaça de directora o director econòmics de l'Hospital Clínic Universitari de València, de la Conselleria de Sanitat, i es modifica el termini de presentació de sol·licituds.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9685

Data del DOGV
:   18-09-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/9445


Data del document
:   12-09-2023

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 12 de setembre de 2023, de la directora general de Personal, per la qual es corregeixen errors advertits en la Resolució de 28 d'agost de 2023, de la directora general de Personal, per la qual es convoca la provisió, per lliure designació, de la plaça de directora o director econòmics de l'Hospital Clínic Universitari de València, de la Conselleria de Sanitat, i es modifica el termini de presentació de sol·licituds. [2023/9445]  
Vist que s'han advertit errors en la resolució esmentada, publicada en el Diari Oficial de la Generalitat Valenciana número 9675, de 4 de setembre de 2023 (núm. disposició 2023/9106), és procedent efectuar-ne la correcció d'acord amb el que es disposa en l'article 109.2 de Llei 39/2015, d'1 d'octubre, del procediment administratiu comú de les administracions públiques.  
Fent ús de les competències atribuïdes en l'article 17 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat, resolc:  
  
  
Primer  
Procedir a la rectificació d'errors que figura en l'annex d'aquesta resolució.  
  
Segon  
Obrir un nou termini de presentació de sol·licituds, de 20 dies hàbils comptats a partir de l'endemà de la publicació d'aquesta resolució en el Diari Oficial de la Generalitat Valenciana, per al personal que opte a la plaça inclosa en aquesta correcció.  
  
Contra aquesta resolució pot interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de ser publicada, de conformitat amb el que es disposa en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament, un recurs de reposició davant d'aquesta direcció general en el termini d'un mes des de l'endemà de la notificació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 12 de setembre de 2023.- La directora general de Personal: M. Amparo Pinazo Gamir.  
  
  
  
ANNEX  
Rectificació d'errors de la Resolució de 28 d'agost de 2023, de la directora general de Personal, per la qual es convoca la provisió, per lliure designació, de la plaça de directora o director econòmics de l'Hospital Clínic Universitari de València, de la Conselleria de Sanitat  
  
1. Al llarg de l'esmentada resolució, incloent-hi l'annex:  
On diu: «director o directora econòmic o econòmica de l'Hospital Clínic Universitari de València»;  
Ha de dir: «director o directora econòmics del Departament de Salut de València - Clínic- Malva-rosa».  
  
2. En l'apartat 2.2 de la base 2 de la convocatòria, en la versió en valencià:  
On diu: «Tindre la titulació universitària corresponent a llicenciatura o grau en Medicina i Cirurgia, d'acord amb el que disposa la normativa, així com tindre la capacitat adequada per a l'exercici del càrrec»;  
  
Ha de dir: «Tindre la titulació universitària corresponent al grup de classificació professional A1, d'acord amb el que disposa la normativa, així com tindre la capacitat adequada per a l'exercici del càrrec».